Euroopa Kohtu presidendi 19. juuli 2012. aasta määrus – Akhras vs. nõukogu
(kohtuasi C‑110/12 P(R))
Apellatsioonkaebus – Ajutiste meetmete kohaldamine – Süüria vastu suunatud piiravad meetmed – Rahaliste vahendite ja majandusressursside külmutamine – Kohaldamise peatamise ning ajutiste meetmete kohaldamise taotlus – Kiireloomulisuse puudumine – Tõsise ja korvamatu kahju puudumine
1.                     Ajutiste meetmete kohaldamine – Kohaldamise peatamine – Ajutised meetmed – Kohaldamise tingimused – Fumus boni iuris – Kiireloomulisus – Tõsine ja korvamatu kahju – Kumulatiivne iseloom – Analüüsimise järjekord ja kontrollimise viis – Ajutiste meetmete kohaldamise üle otsustava kohtuniku kaalutlusõigus (ELTL artiklid 278 ja 279; Üldkohtu kodukord, artikli 104 lõige 2) (vt punktid 21–23)
2.                     Ajutiste meetmete kohaldamine – Kohaldamise peatamine – Kohaldamise tingimused – Kiireloomulisus – Tõsine ja korvamatu kahju – Kohaldamise peatamise taotlus, mis tugineb sättele, mille kohaselt tuleb määruse tühistamisotsuse tagajärgi võtta arvesse alates apellatsioonkaebuse rahuldamata jätmisest – Taotlus, mis ei põhine nimetatud kahju puudumisel (ELTL artikkel 278; Euroopa Kohtu põhikiri, artikli 60 teine lõik) (vt punktid 27 ja 28)
3.                     Apellatsioonkaebus – Väited – Faktiliste asjaolude ebaõige hindamine – Vastuvõetamatus – Asjaolude ja tõendite hindamise kontroll Euroopa Kohtus – Välistamine, v.a tõendite moonutamise korral (ELTL artikkel 256; Euroopa Kohtu põhikiri, artikli 58 esimene lõik) (vt punktid 33 ja 34)
4.                     Ajutiste meetmete kohaldamine – Kohaldamise peatamine – Kohaldamise tingimused – Kiireloomulisus – Tõsine ja korvamatu kahju – Tõendamiskoormis – Rahaliste vahendite ja majandusressursside külmutamise meetmete tõttu tekkinud kahju – Seda kahju tõendavad asjaolud (ELTL artikkel 278; Üldkohtu kodukord, artikli 104 lõige 2) (vt punktid 42–51)
5.                     Ajutiste meetmete kohaldamine – Vastuvõetavuse tingimused – Apellatsioonkaebus – Vorminõuded – Väidete kokkuvõte, mis esmapilgul õigustab taotletud meetmete kohaldamist (ELTL artiklid 278 ja 279; Üldkohtu kodukord, artikli 104 lõige 2) (vt punktid 55 ja 56)
6.                     Ajutiste meetmete kohaldamine – Menetlus – Poolte ärakuulamise võimalus – Ajutiste meetmete kohaldamise üle otsustava kohtuniku kaalutlusõigus (ELTL artiklid 278 ja 279; Üldkohtu kodukord, artikli 105 lõige 2) (vt punktid 57–59)
Ese
Apellatsioonkaebus Üldkohtu presidendi 12. detsembri 2011. aasta määruse peale kohtuasjas T‑579/11 R: Akhras
vs.
nõukogu, millega jäeti rahuldamata ajutiste meetmete kohaldamise taotlus ja taotlus kohaldamise peatamise kohta seoses nõukogu 2. septembri 2011. aasta otsusega 2011/522/ÜVJP, millega muudetakse otsust 2011/273/ÜVJP Süüria vastu suunatud piiravate meetmete kohta (ELT L 228, lk 16), nõukogu 2. septembri 2011. aasta määrusega (EL) nr 878/2011, millega muudetakse nõukogu määrust (EL) nr 442/2011 piiravate meetmete kohta seoses olukorraga Süürias (ELT L 228, lk 1), nõukogu 23. septembri 2011. aasta otsus 2011/628/ÜVJP, millega muudetakse otsust 2011/273/ÜVJP Süüria vastu suunatud piiravate meetmete kohta (ELT L 247, lk 17), ja nõukogu 13. oktoobri 2011. aasta määrusega (EL) nr 1011/2011, millega muudetakse nõukogu määrust (EL) nr 442/2011 piiravate meetmete kohta seoses olukorraga Süürias (ELT L 269, lk 18) osas, milles need dokumendid viitavad hagejale.
Resolutsioon
1.
Jätta apellatsioonkaebus rahuldamata.
2.
Mõista kohtukulud välja M. Akhraselt.